CELEX: 62014CN0151
Language: ro
Date: 2014-03-31 00:00:00
Title: Cauza C-151/14: Acțiune introdusă la 31 martie 2014 – Comisia Europeană/Republica Letonia

26.5.2014   
            
            
               RO
            
            
               Jurnalul Oficial al Uniunii Europene
            
            
               C 159/19
            
         Acțiune introdusă la 31 martie 2014 – Comisia Europeană/Republica Letonia
   (Cauza C-151/14)
   2014/C 159/26
   Limba de procedură: letona
   
      Părțile
   
   
      Reclamantă: Comisia Europeană (reprezentanți: I. Rubene şi H. Støvlbæk, agenţi)
   
      Pârâtă: Republica Letonia
   
      Concluziile reclamantei
   
   
               —
            
            
               Constatarea faptului că nu se poate considera că atribuțiile notariale, astfel cum sunt reglementate în prezent în sistemul juridic din Letonia, constituie o exercitare a autorității publice a statului membru, în sensul excepției prevăzute la articolul 51 primul paragraf din Tratatul privind funcționarea Uniunii Europene, și, în consecință, declararea faptului că, prin impunerea condiţiei privind cetăţenia pentru numirea ca notar, legislația Republicii Letonia instituie o discriminare pe motiv de cetățenie interzisă de articolul 49 din tratat;
            
         
               —
            
            
               constatarea faptului că, întrucât a supus numirea ca notar condiţiei privind cetăţenia, Republica Letonia nu și-a îndeplinit obligațiile care îi revin în temeiul articolului 49 din tratat;
            
         
               —
            
            
               obligarea Republicii Letonia la plata cheltuielilor de judecată.
            
         
      Motivele și principalele argumente
   
   Comisia susține că condiția privind cetățenia pentru accesul la profesia de notar este discriminatorie și instituie o restricție disproporționată în ceea ce privește libertatea de stabilire. Prin urmare, Republica Letonia nu și-a îndeplinit obligațiile care îi revin în temeiul articolului 49 din Tratatul privind funcționarea Uniunii Europene.
   Comisia susține că, prin natura lor, funcțiile atribuite notarului în legislația Republicii Letonia nu sunt legate de exercitarea autorității publice și că, prin urmare, condiția privind cetățenia pentru accesul la profesia de notar un poate fi justificată prin excepția prevăzută la articolul 51 din Tratatul privind funcționarea Uniunii Europene.